**Ministru kabineta 2020. gada noteikumu Nr. “Konsulārā reģistra noteikumi” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Konsulārais reģistrs (turpmāk – reģistrs) ir Ārlietu ministrijas uzturēta informācijas sistēma, kurā Latvijas pilsoņi un nepilsoņi, bezvalstnieki un trešo valstu valstspiederīgie (turpmāk – personas) brīvprātīgi iekļauj ziņas par plānotajiem ceļojumiem. Sniedzot konsulāro palīdzību ar Covid-19 saistītās ārkārtas situācijas laikā, Ārlietu ministrija identificējusi vairākas problēmas esošā reģistra uzbūvē un informācijas ievades kārtībā. Līdz ar to noteikumu projektā paredzētas būtiskas izmaiņas personas datu ievades reģistrā kārtībā un apjomā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Konsulārās palīdzības un konsulāro pakalpojumu likuma 14. pants.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Reģistrs ir Ārlietu ministrijas uzturēta informācijas sistēma, kurā personas brīvprātīgi iekļauj ziņas par plānotajiem ceļojumiem (īstermiņa uzturēšanās ārvalstīs, kas nepārsniedz trīs mēnešus). Atbilstoši Konsulārās palīdzības un konsulāro pakalpojumu likumam, konsulārā palīdzība personai tiek sniegta neatkarīgi no tā, vai persona ir veikusi reģistrāciju Konsulārajā reģistrā.Pašlaik kārtība, kādā reģistrā tiek iekļautas ziņas un kādā Ārlietu ministrija šīs ziņas izmanto, noteikta Ministru kabineta 2018. gada 27. novembra noteikumos Nr. 722 “Konsulārā reģistra noteikumi” (turpmāk – noteikumi Nr. 722). Sniedzot konsulāro palīdzību ar Covid-19 saistītās ārkārtas situācijas laikā, jo sevišķi īstenojot Latvijas valstspiederīgo repatriāciju uz Latviju no visas pasaules, Ārlietu ministrijas Konsulārais departaments identificējis vairākas problēmas esošā reģistra uzbūvē un informācijas ievades kārtībā, piemēram, nepilnīgu vai nekorektu ziņu iekļaušana reģistrā, reģistrā nav iespējams iekļaut ziņas par nepilngadīgiem bērniem, kas ceļo bez vecāku klātbūtnes, iespējams norādīt tikai vienu galamērķi u.tml. Minētās problēmas identificētas informatīvajā ziņojumā “Par tālāku konsulārās palīdzības sniegšanu personu repatriācijas organizēšanā” (Ministru kabineta 2020. gada 7. aprīļa sēdes protokols Nr. 22 37.§). Tā kā minēto problēmu novēršanai nepieciešamie grozījumi aptver lielu daļu noteikumu Nr. 722, tika pieņemts lēmums izstrādāt jaunu Ministru kabineta noteikumu projektu “Konsulārā reģistra noteikumi” (turpmāk – noteikumu projekts). Noteikumu projektā paredzēti šādi uzlabojumi reģistrā:1. Personas veic reģistrāciju brīvprātīgi, norādot informāciju par savu vai savā aizgādībā vai aizbildnībā esošo nepilngadīgo bērnu (turpmāk – bērni) ceļojumiem. Par ceļojumu Noteikumu projekta kontekstā uzskatāma īslaicīga atrašanās ārvalstīs, kas nepārsniedz trīs mēnešu uzturēšanās termiņu konkrētajā ārvalstī. Veikt reģistrāciju iespējams, autentificējoties vienotājā valsts pārvaldes pakalpojumu portālā [www.latvija.lv](http://www.latvija.lv). Autentifikācija iespējama arī, izmantojot internetbanku.2. Veicot reģistrāciju, persona piekrīt, ka minētie personas dati no Fizisko personu reģistra (Iedzīvotāju reģistra) tiks ielasīti reģistrā automātiski: vārds, uzvārds, personas kods, dzimšanas datums, tiesiskais statuss, personu apliecinoša dokumenta dati, pastāvīgās dzīvesvietas adrese, papildus adrese. Minētie dati nepieciešami, lai konsulārā amatpersona varētu nepārprotami identificēt konkrēto personu un nepieciešamības gadījumā sniegt personai nepieciešamo konsulāro palīdzību tai nepieciešamajā apjomā (piemēram, reģistrēt personu ārvalsts organizētā repatriācijas reisā u.tml.). Papildus norādītajiem datiem, persona reģistrā var norādīt arī papildus personas datus, piemēram, faktisko dzīvesvietas adresi. Faktiskās dzīvesvietas adresi persona norāda brīvprātīgi. Faktiskā adrese norādāma, jo īpaši gadījumos, ja nepieciešams sazināties ar kompetento pašvaldību, lai saņemtu informāciju par papildus finansējuma iespējamību palīdzības sniegšanai personai ārvalstīs. Lai vienotos par personas datu nodošanas kārtību, tiks slēgts līgums starp Ārlietu ministriju un Pilsonības un migrācijas lietu pārvaldi. 3. Dati, kurus personas ievada reģistrā par ceļojumu: uzturēšanās valsts vai valstis, uzturēšanās adreses vai reģions, uzturēšanās laiks, kontaktpersonas, kuras informēt konsulārās palīdzības saņemšanas gadījumā, kontaktinformācija. Minēto ziņu norādīšana ir obligāta, ņemot vērā, ka bez tām nav iespējams nodrošināt konsulārās palīdzības sniegšanu personai. Konsulārās amatpersonas Konsulārajā reģistrā iekļautos datus izmanto, lai sniegtu konsulāro palīdzību. Ņemot vērā Konsulārās palīdzības un konsulāro pakalpojumu likuma 10. pantu, konsulārās palīdzības sniegšanas nolūkā konsulārās amatpersonas ir tiesīgas veikt arī Konsulārajā reģistrā iekļauto personas datu apstrādi. Atbilstoši Eiropas Parlamenta un Padomes regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 4. panta otro punktu personas datu apstrādes jēdziens sevī ietver šādas darbības: vākšanu, reģistrāciju, organizēšanu, strukturēšanu, glabāšanu, pielāgošanu vai pārveidošanu, atgūšanu, aplūkošanu, izmantošanu, izpaušanu, nosūtot, izplatot vai citādi darot tos pieejamus, saskaņošanu vai kombinēšanu, ierobežošanu, dzēšanu vai iznīcināšanu. Šajā kontekstā īpaši uzsverams Konsulārās palīdzības un konsulāro pakalpojumu likuma 11. panta pirmajā daļā noteiktais pienākums konsulārajai amatpersonai un Latvijas Republikas goda konsuliem konsulārās palīdzības sniegšanas ietvaros sadarboties ar Latvijas un ārvalstu iestādēm, Eiropas Savienības dalībvalstīm, Eiropas Savienības delegācijām ārvalstīs un Eiropas Ārējās darbības dienestu, t.sk. nodrošinot nepieciešamo informācijas apmaiņu. Turpmāk personas reģistrā varēs ievadīt datus ne tikai par sevi, bet arī par saviem bērniem. Arī bērnu personas dati reģistrā tiek norādīti automātiski, ja persona ir atzīmējusi, ka vēlas ievadīt reģistrā informāciju par savu bērnu. Persona var izvēlēties, vai vēlas ievadīt datus tikai par sevi, tikai par savu bērnu vai par sevi un bērnu kopā. Šādas informācijas ievades mērķis ir sniegt informāciju par bērna atrašanos ārvalstīs arī gadījumos, ja bērns ceļo pastāvīgi vai ar pavadoni, kas nav bērna aizbildnis. Minētā informācija ir būtiska, lai pilnvērtīgi sniegu konsulāro palīdzību bērnam, ja tas atrodas ārvalstī, kurā ir iespējams ārkārtas stāvoklis, kā arī jebkurā citā situācijā, kurā bērnam nepieciešams saņemt konsulāro palīdzību atbilstoši Konsulārās palīdzības un konsulāro pakalpojumu likumā noteiktajam. Informāciju par ceļojumiem Ārlietu ministrijas Konsulārajam departamentam (turpmāk – KD) var sniegt arī oficiāli reģistrēti tūroperatori, turpinot jau pastāvošo sadarbību ar KD. Tūroperators uz KD e-pasta adresi nosūta šādu informāciju par tūristu grupu: ceļotāju skaits, ceļojuma galamērķis vai galamērķi, ceļojuma laiks, grupas kontaktpersona un saziņas veids, tūroperatora kontaktpersona un kontaktinformācija. Noteikumu projekta regulējums nemaina jau pastāvošo sadarbību starp KD un tūroperatoriem. Informācijas apmaiņa starp KD un tūroperatoriem notiek tādā kārtībā, par kādu vienojušies KD un tūroperatori. Informācijas sniegšana ir brīvprātīga. Pašreizējais reģistrs ir saistīts ar Kopējo Ārlietu ministrijas Informācijas Sistēmu (turpmāk - KĀMIS). Arī turpmāk reģistru plānots pilnveidot, saistot to ar KĀMIS. Pašlaik norisinās publiskais konkurss (“Vienotās ārlietu dienesta dokumentu vadības sistēmas uzturēšana, atjauninājumu veikšana un jaunas funkcionalitātes izstrāde”), kuras ietvaros ietilpst e-pakalpojuma un informācijas resursa uzlabošana, t.sk. reģistra uzlabošana. Tādēļ šobrīd vēl nav iespējams sniegt informāciju par precīzu reģistra izveides laiku un izmaksām. Projekta anotācijas III sadaļā iekļauta informācija par aptuvenām plānotām reģistra izveides izmaksām. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija, Iekšlietu ministrija, Vides aizsardzības un reģionālās attīstības ministrija. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas valstspiederīgie, kuri brīvprātīgi vēlas sniegt informāciju iekļaušanai Konsulārajā reģistrā par paredzēto īslaicīgo uzturēšanos ārvalstīs. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzēts pārveidot Konsulāro reģistru, novēršot ar Covid-19 saistītās ārkārtas situācijas rezultātā identificētās nepilnības. Noteikumu projekts nerada papildus administratīvo slogu.  |
| 3. | Administratīvo izmaksu monetārs novērtējums | 35 000 eiro 2021. gadā.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | n-gads | Turpmākie trīs gadi (*euro*) |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |   |   |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |   |   |   |   |   |   |   |
| 2.1. valsts pamatbudžets |   |   |   |   |   |   |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Esošais Konsulārais reģistrs ir izstrādāts 2012. gadā kā e-pakalpojums, izmantojot ERAF projekta līdzekļus. Darba pieredze ar pašreizējo Konsulāro reģistru, jo īpaši plašas krīzes apstākļos, ir pierādījusi tā funkcionalitātes un struktūras neatbilstību efektīvas konsulārās palīdzības sniegšanas vajadzībām; konstatēti trūkumi datu ievades iespējās, datu apstrādē un izmantošanā, datu glabāšanā. 2021. gadā Konsulārā reģistra attīstībai nepieciešams finansējums 35 000 EUR (bez PVN) apmērā. 2022. - 2023. gadā nepieciešams finansējums 4 000 EUR (bez PVN) katru gadu reģistra uzturēšanas izdevumu segšanai.Izmaksas tiks segtas no Ārlietu ministrijas budžeta.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | Ārlietu ministrija. |
| 3. | Cita informācija | Nav.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Nav. |
| 3. | Cita informācija | Nav.  |

|  |
| --- |
| **1. tabulaTiesību akta projekta atbilstība ES tiesību aktiem** |
| Projekts šo jomu neskar. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tiks publicēts Ārlietu ministrijas mājaslapā. Sabiedrība pēc noteikumu projekta pieņemšanas tiks informēta vispārējā kārtībā, noteikumus publicējot oficiālajā izdevumā “Latvijas Vēstnesis”. |
| 2. | Sabiedrības līdzdalība projekta izstrādē | Noteikumu projekts līdz ar izsludināšanu Valsts sekretāru sanāksmē tiks publicēts Ārlietu ministrijas mājaslapā. |
| 3. | Sabiedrības līdzdalības rezultāti | Sadaļa tiks papildināta, saņemot sabiedrības priekšlikumus vai iebildumus par noteikumu projektu.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Iekšlietu ministrija, Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. Noteikumu projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav. |

Iesniedzējs:

Ārlietu ministrijas valsts sekretāra p.i. A.Lots

Roga 67016375

Annija.Roga@mfa.gov.lv

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU